**HANKELEPING nr \_\_\_\_**

**­­­­­­*RocketChat litsentsid***

**Tervise ja Heaolu Infosüsteemide Keskus** (edaspidi nimetatud ***tellija***), registrikood 70009770, aadress Pärnu mnt 132, 11317 Tallinn, keda esindab põhimääruse alusel direktor Margus Arm ja

\_\_\_\_\_\_\_\_\_\_\_\_\_\_, (edaspidi nimetatud ***täitja***), registrikood \_\_\_\_\_\_\_\_, aadress\_\_\_\_\_\_\_\_, keda esindab \_\_\_\_\_\_\_\_\_\_\_\_

edaspidi koos või eraldi nimetatud ka ***pool*** või ***pooled***, sõlmisid käesoleva hankelepingu (edaspidi ***leping***) alljärgnevas:

# Lepingu eesmärk ja ese

* 1. Tellija poolt korraldatud riigihanke „RocketChat litsentsid“ alusel sõlmitud lepingu eesmärk on soetada RocketChat litsentsidkoos selle juurde kuuluva tootetoega (edaspidi **asi**).
  2. Lepingu esemeks on RocketChat litsentsidkoos tootetoega. Lepingu eseme täpsem kirjeldus on toodud tehnilises kirjelduses.
  3. Lepingu eseme hulka kuulub ka tarkvara kasutuslitsentsidega seotud teenused, mis sisalduvad maksumuses. Kasutuslitsentsi tugi sisaldab tootja tugiteenust, mille sisuks on tellija konsulteerimine tarkvara kasutamise küsimustes ja muud tootja poolt pakutud teenused*.*
  4. Leping jõustub sõlmimise hetkel ja kehtib kuni 12 kuud või kuni poolte poolt oma kohustuste täitmiseni.

# Üldtingimused

* 1. Lepingu juurde kuuluvateks lahutamatuteks osadeks loetakse kõik lisad ja riigihanke alusdokumendid ning täitja riigihankes esitatud pakkumus ja pooltevahelised kirjalikud teated, mida lepingu lisadena eraldi ei allkirjastata.
  2. Lepingu täitmise aluseks on hankes esitatud pakkumuskutse ja pakkumus.
  3. Pooled teevad lepingu täitmiseks ja lepingu eesmärkide saavutamiseks koostööd. Pooled kohustuvad tegema kõik vajalikud pingutused, et täita leping õigeaegselt ja vastavalt kokkulepetele.
  4. Täitja kinnitab, et ta on lepingu eseme edasitäitja ja lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi leping sõlmida.
  5. Lepingu allkirjastamisega kinnitab täitja võimekust tarnida tähtaegselt tellitavate asjade kogused vastavalt kokkuleppele.
  6. Asja üleandmise hetkest tekib tellijal asja kasutusõigus lepingus sätestatud tingimustel. Asja kasutamine on tellijale lubatud Eesti Vabariigi territooriumil ja tähtajatult.
  7. Omandiõiguse ülemineku hetk lepingu eseme suhtes on asja tellijale kasutamiseks võimaldamise hetk.
  8. Lepingu täitmise keel on eesti keel, muuhulgas on see ka töökoosolekute jm suhtluse ning dokumenteerimise keel.

# Poolte õigused ja kohustused

* 1. Täitja kohustub:
     1. müüma asjad lepingus kokkulepitud tingimustel;
     2. pakkuma tootetoe raames konsultatsiooni, mis on eraldi tasustamata;
     3. pakkuma tootetuge vastavalt tehnilisele kirjeldusele ja täitja tingimustele;
     4. tegema koostööd kolmandate osapooltega pidades silmas tellija vajadusi (nt äritellijaga jne);
     5. teavitama viivitamatult lepingu nõuetekohast täitmist takistavatest asjaoludest;
     6. tarnima Eesti Vabariigi piires asjad tasuta vastavalt lepingus sätestatule;
     7. teavitama kirjalikku taasesitamist võimaldavas vormis oma mistahes huvist, mis võib põhjustada lepingu täitmisel huvide konflikti tekkimist.
  2. Täitjal on õigus:
     1. saada lepingu täitmise eest lepingus kokkulepitud ulatuses ja korras tasu;
     2. kasutada lepingu täitmisel alltöövõtjaid. Alltöövõtjate tegevuse ja tegevusetuse eest vastutab tellija ees täitja;
     3. anda arve esitamise õiguse üle kolmandale isikule lepingu muudatust sõlmimata, kui ta on tellijale esitanud sellekohase teate.
  3. Tellija kohustub:
     1. võtma asja vastu kokkulepitud ajal;
     2. teavitama viivitamatult täitjat asja vastuvõtmist takistavatest asjaoludest;
     3. tasuma vastu võetud asjade eest kokkulepitud ulatuses ja korras.
  4. Tellijal on õigus:
     1. kontrollida igal ajal lepingu täitmist ja anda täitjale selleks kohustuslikke suuniseid;
     2. keelduda osaliselt või täielikult tasu maksmisest, kui täitja ei täitnud nõuetekohaselt lepingut kokkulepitud tingimustel ja täitja poolne rikkumine ei ole objektiivselt põhjendatud;
     3. kaasata lepingu täitmiseks teisi riigiasutusi informatsiooni andmisel, maksja ja/ või asja kvaliteedi kontrollija rollis. Kolmanda osapoole kaasamine tellija poolt ei ole käsitletav lepingu muutmisena riigihangete seaduse mõttes.

# Lepingu täitmine

* 1. Lisatellimuse esitamine
     1. Täiendavate asjade ostmiseks esitab tellija täitjale kirjalikku taasesitamist võimaldavas vormis tellimuse lepingulise kontaktisiku e-posti aadressile.
     2. Tellimus kinnitatakse 3 (kolme) tööpäeva jooksul.
     3. Tellimuse kättesaamisest teavitab täitja tellijat hiljemalt tellimuse esitamisele järgneval tööpäeval tellija esindaja e-posti aadressil.
  2. Kasutuslitsentsidega seotud teenuse osutamine
     1. Tootetoega seotud küsimustes võib pöörduda otse tootja klienditoe poole läbi ... kasutajapöördumiste portaali või telefonitoe saamiseks ... regionaalsel toetelefonil ... .
     2. Muud kasutuslitsentsidega seotud teenuste saamiseks pöördub tellija kontaktisik täitja poole lepingus sätestatud kontaktkanalite kaudu.
  3. Asja üleandmise ja vastuvõtmise kord
     1. Täitja annab tellijale üle asja, mille kvaliteet, kogus ja omadused vastavad lepingule. Lepingus määratlemata omaduste osas peab asi olema vähemalt keskmise kvaliteediga ja vastama sarnastele asjadele tavaliselt esitatavatele nõuetele.
     2. Täitja kohustub asja komplektina üle andma **5** kalendripäeva jooksul lepingu sõlmimisest arvates tellija tehnilises kirjelduses määratud viisil.
     3. Asi antakse üle täitja poolt allkirjastatud üleandmise ja vastuvõtmise aktiga (edaspidi ***akt***), asja vastuvõtmiseks allkirjastab tellija akti omalt poolt, kui tellijal puuduvad pretensioonid üle antud asja osas. Akt tuleb allkirjastada mõistliku aja jooksul.
     4. Kui üle antud asi ei vasta lepingule, on tellijal õigus asja vastuvõtmisest keelduda ja anda täitjale täiendav tähtaeg lepingu nõuetekohaseks täitmiseks.
     5. Akti allkirjastamisega annab täitja tellijale üle kõik asja omandiõigused vastavalt lepingule.
     6. Asja omandiõigus ja juhusliku hävimise ning kahjustumise riisiko läheb täitjalt tellijale üle üleandmise-vastuvõtmise akti mõlemapoolsel allkirjastamisel.

# Lepingu hind

* 1. Tellija tasub täitjale asja eest pakkumuses esitatud kogumaksumuse alusel ... (summa sõnadega) eurot käibemaksuta (edaspidi ***lepingu hind***).
     1. Lisatellimusteks arvestab tellija kogumaksumusest 10%, s.o \_\_\_ (summa sõnadega) eurot käibemaksuta. Tellijal puudub kohustus lisatellimusi esitada.
  2. Lepingu hind sisaldab kokkulepitud asja, tarnet, tootuge ja muud lepingus sätestatut.
  3. Tellija tasub asja eest pärast üleandmise-vastuvõtmise akti allkirjastamist ja selle alusel esitatud arve saamist.
  4. Arve esitatakse tellijale e-arvena. Arvel tuleb märkida riigihanke nimetus, lepingu number ja kontaktisiku andmed.[[1]](#footnote-1)
  5. Arve tasumiseks annab täitja minimaalselt tähtaja 21 kalendripäeva alates arve laekumisest.

# Intellektuaalne omand

* 1. Täitja kinnitab lepingu allkirjastamisega, et talle kuuluvad asja intellektuaalse omandi õigused, mis on vajalikud lepingu täitmiseks ja kasutusõiguste loovutamiseks tellijale ning nende suhtes ei ole õigusi ega nõudeid kolmandatel isikutel.
  2. Tasu intellektuaalse omandi varaliste kasutusõiguste loovutamise ja litsentsi kasutusõiguse andmise eest sisaldub lepingu hinnas.
  3. Täitja loovutab tellijale lepingu täitmise käigus loodu, mis puutuvad lepingu täitmisse, kõik autori varalised õigused ning annab lihtlitsentsi autori isiklikele õigustele koos all-litsentsi andmise õigusega kogu autoriõiguste kehtivuse ajaks ilma geograafiliste piiranguteta asja üleandmise hetkest, loobudes sellega lepingu alusel üle antud originaalteoste osas õiguste kasutamisest.
  4. Täitja tagab, et autori isiklikud õigused on ilma täitja nõusolekuta teostatavad muuhulgas järgnevas ulatuses:
     1. tellijal on õigus asja kasutada mis tahes eesmärgil ja viisil;
     2. tellija või tellija tellimusel kolmandatel isikutel on õigus teha üle antud asjades muudatusi ning neid täiendada;
     3. tellijal või tellija tellimusel kolmandatel isikutel on õigus asja muuta või asjale lisada tellija või kolmandate isikute poolt loodud asju;
     4. asja kasutusõiguse üleandmisega tellijale kinnitab täitja, et asi on üldsusele avaldamiseks valmis.
  5. Täitja tagab tellijale kõik vajalikud õigused lepingu täitmise käigus müüdava asja kontrollimiseks ja testimiseks ka ajal, mil asi on füüsiliselt üle antud, kuid ei ole veel tellija poolt aktiga vastu võetud.
  6. Täitja on kohustatud tagama intellektuaalse omandi õiguste (eeskätt autoriõiguste) olemasolu ja kehtivuse, samuti nende ülemineku tellijale viisil, mis võimaldab tellijal lepingu lõppedes üle võtta lepingu eseme kasutamiseks.
  7. Täitja kohustub lahendama kõikvõimalikud lepingujärgsete teenustega seotud intellektuaalse omandi õigustest tekkivad vaidlused kolmandate isikute või oma töötajate või koostööpartneritega, v.a. kui vastutus lasub kellelgi teisel. Juhul, kui eeltoodust tekib tellijale rahaline või muu kohustus või juhul, kui tellija on kohustatud lõpetama lepingu alusel ostetud asjade kasutamise, on tellijal õigus nõuda täitjalt sellega kaasneva rahalise või muu kohustuse täitmist ja/või samaväärse asja müümist ilma täiendavat tasu nõudmata võimalikult lühikese aja jooksul, hoidudes mistahes viivitustest tellija töös, eseme kasutuselevõtmises ja kasutamises tellija poolt.
  8. Kõik tellijale kaasnevad otsesed ja kaudsed kahjud, mis tulenevad sellest, et kolmandal isikul on või väidetavalt on varalisi või mittevaralisi intellektuaalsest omandist tulenevaid õigusi lepingu alusel üle antavate intellektuaalse omandi objektide suhtes, kannab täitja.
  9. Selles alapeatükis kirjeldatud õigused ja litsentsid loetakse tellijale lõplikult üle läinuks pärast asja vastuvõtmist aktiga.

# Konfidentsiaalsuskohustus

* 1. Pooled kohustuvad vastastikku hoidma salajas ja mitte avaldama kolmandatele isikutele ükskõik missugust konfidentsiaalseks peetavat informatsiooni, mis on saadud teiselt poolelt lepingu täitmise käigus või muul viisil või juhuslikult.
  2. Täitja peab võtma kasutusele isikuandmete ja tellija infosüsteemide kaitseks organisatsioonilisi, füüsilisi ja infotehnilisi turvameetmeid, lähtudes muuhulgas kehtivatest õigusaktidest. Täitja ei tohi töödelda arenduskeskkondades reaalseid ja isikustatud andmeid.
  3. Juhul, kui lepingu täitmise raames osutub vajalikuks isikuandmete töötlemine, lepivad pooled isikuandmete töötlemise tingimused kokku isikuandmete töötlemise lepingus, juhindudes isikuandmete kaitse üldmääruse[[2]](#footnote-2) artiklis 28 kirjeldatust.
  4. Konfidentsiaalne informatsioon on igasugune teave (sh ärisaladus, isikuandmed, lepingute andmed, infosüsteemid, turvasüsteemide kirjeldused, riistvara ja tarkvara kirjeldused, pakkumused, kasutatavad tehnoloogiad, spetsifikatsioonid jms), mis on saadud seoses lepingu täitmisega ja mille sattumine kolmandate isikute kätte võib pooltele põhjustada turvariske või majanduslikku kahju või kolmandate isikute (eelkõige tellija klientide) eraelu puutumatuse rikkumist. Kahtluse korral eeldatakse informatsiooni konfidentsiaalsust.
  5. Konfidentsiaalne informatsioon ei ole teave, mille avalikustamise kohustus tuleneb õigusaktidest või mille avalikustamiseks pooled on andnud nõusoleku.
  6. Täitja ei tohi tegeleda lepingu osas avalike suhetega ning anda teateid pressile, elektroonilisele meediale, üldsusele või teistele auditooriumidele, välja arvatud tellija eelneval kirjalikku taasesitamist võimaldaval nõusolekul.
  7. Pooled võivad edastada konfidentsiaalset informatsiooni ainult nendele isikutele, kes on lepingu täitmisega seotud ja tagavad, et need isikud oleksid konfidentsiaalsuskohustusest teadlikud. Pooled nõuavad nimetatud isikutelt selle kohustuse tingimusteta ja tähtajatut täitmist.
  8. Pooled ei kasuta lepingu täitmisel neile teatavaks saanud konfidentsiaalset informatsiooni oma huvides ega muul eesmärgil, kui lepingu täitmiseks.
  9. Täitja on teadlik, et lepingud ja kokkulepped on avalikud, v.a osades, mis on avaliku teabe seadusest tulenevatel alustel määratud asutusesiseseks kasutamiseks või märgitud täitja poolt ärisaladuseks.
  10. Konfidentsiaalsuskohustuse rikkumise korral kohustub täitja hüvitama kõik kahjud, mis sellise rikkumise tagajärjel tellijale või kolmandale isikule tekkisid, sõltumata sellest, kas rikkumine pandi toime lepingu kehtivuse ajal või lepinguliste kohustuste lõppemise järgselt.
  11. Konfidentsiaalsuskohustus kehtib tähtajatult.

# Vastutus

* 1. Pool vastutab oma lepingulise kohustuse rikkumise eest, välja arvatud juhul, kui rikkumine on vabandatav vääramatu jõu või muu objektiivse asjaolu tõttu. Nimetatud asjaolu esinemist peab tõendama pool, kes sellele tugineda soovib.
  2. Pool vastutab oma lepingulise kohustuse rikkumise eest, mis tuleneb tema poolt lepingu täitmisse kaasatud isikute tegevusest.
  3. Pool ei vastuta lepinguliste kohustuste rikkumise eest, mis tulenes teise poole kohustuste rikkumisest või kolmandate isikute tegevusest või tegemata jätmistest. Kui tellija viivitab omapoolsete kohustuste täitmisega ja nende kohustuste mittetähtaegne täitmine ei võimalda täitjal omapoolseid kohustusi tähtaegselt täita, fikseeritakse asja üleandmise tähtaja pikenemine vastava aja võrra. Nimetatud asjaolu esinemist peab tõendama pool, kes sellele tugineda soovib.
  4. Kohustuse rikkumisel on teisel poolel õigus kasutada kõiki seadusest või lepingust tulenevaid õiguskaitsevahendeid vastavalt võlaõigusseadusele.
  5. Poolte rahaline koguvastutus on piiratud lepingu kogumaksumusega, kuid see piirang ei kehti süülisel rikkumisel, sh süülisel rikkumisel seoses intellektuaalomandiõiguse või andmekaitsealaste kohustustega.
  6. Tasu maksmisega viivitamisel on täitjal õigus nõuda viivist võlaõigusseaduses sätestatud määras konkreetse asja eest maksmisele kuuluvast tasust iga tasumisega viivitatud kalendripäeva eest. Viivise maksimaalne määr on 25% konkreetse asja eest tasumisele kuuluvast kogusummast. Viivise nõue tuleb esitada allkirjastatult.
  7. Täitja poolse lepinguliste kohustuste rikkumisena käsitletakse eeskätt olukorda, kus üle antud asi ei vasta osaliselt või täielikult lepingu tingimustele või esineb muid täitja poolseid lepingu rikkumisi.
  8. Kui täitjal rikub lepingulist kohustust, on tellijal õigus nõuda leppetrahvi tasumist, mille suuruseks on 200 eurot iga rikkumises oldud kalendripäeva eest, kuid mitte rohkem kui 25% lepingu kogumaksumusest. Kui asja ostmine on kokku lepitud etappide kaupa, siis mitte rohkem kui 25% etapi kogumaksumusest.
  9. Juhul kui täitja poolsetest viivitustest tingitult ei ole asja kasutuselevõtt enam realistlik või vajalik, on tellijal õigus lepingust taganeda vastavalt võlaõigusseaduse § 116 lõikele 1 ning täitja on kohustatud tegema juba makstud osa eest tellijal tagasimakse.
  10. Lepingu olulise rikkumise korral on tellijal õigus esitada täitjale leppetrahvi nõue 10 000 eurot iga rikkumise eest. Täitja poolse olulise lepingu rikkumise korral ei pea tellija määrama täitja lepingu täitmiseks võlaõigusseaduse §-s 114 nimetatud täiendavat tähtaega ning tellijal on muu hulgas õigus leping üles öelda või lepingust taganeda.
  11. Oluline rikkumine on lisaks võlaõigusseaduses sätestatule mh järgnev:
      1. mõjuva põhjuseta täitmisele mitte asumine;
      2. valeinfo esitamine;
      3. lepingu täitmiseks vajalike õiguste (sealhulgas load, litsentsid, intellektuaalse omandi õigused) puudumine;
      4. intellektuaalse omandi õiguste ja nende kasutamise tingimuste rikkumine;
      5. korduv (vähemalt kahel korral) meeskonnaliikme asendamine isikuga, kes ei vasta kokku lepitud nõuetele või meeskonnaliikme asendamine ilma osja eelneva vähemalt kirjalikku taasesitamist võimaldavas vormis antud nõusolekuta;
      6. konfidentsiaalsuskohustuse rikkumine;
      7. lepingujärgsete kohustuste korduv (vähemalt kahel korral) täitmata jätmine;
      8. tähtaegselt asja üle andmata jätmine selliselt, et lepingu eesmärgi täitmine ei ole enam tähtaegselt realistik ja/või täitja poolse tegevuse või tegevusetuse tõttu ei ole võimalik enam kasutada lepingu rahastamiseks ettenähtud vahendeid;
      9. lepingujärgsete kohustuste üleandmine kolmandale isikule vastavat lepingumuudatust sõlmimata.
  12. Asja vastuvõtmine tellija poolt ei vabasta ega vähenda täitja vastutust lepingu rikkumise eest.
  13. Kui täitja ei täida lepingut nõuetekohaselt ja selle alusel teeb rakendusasutus toetuse vähendamise või tagasinõude otsuse, on tellijal õigus täitjalt tagasi nõuda mitteabikõlbulikud kulud tagasimakse nõude ulatuses.
  14. Leppetrahvi nõude kohustub tellija esitama mõistliku aja jooksul, kuid mitte hiljem kui 3 kuu jooksul alates päevast, mil tellija sai teadlikuks leppetrahvi nõude aluseks olevast asjaolust. Leppetrahvi nõude vaidlustamine ei vabasta täitjat selle maksmise kohustusest enne vastava kohtuotsuse jõustumist.
  15. Täitja on kohustatud leppetrahvi tasuma 14 kalendripäeva jooksul alates tellija poolt vastava nõude esitamisest, kui leppetrahvi nõudes ei ole määratud teisiti.
  16. Tellijal on õigus tasaarvestada leppetrahvi summa täitjale asja eest tasumisele kuuluvate maksetega. Tasaarvestamise korral ei rakendata leppetrahvi tasumise kohustust.

# Lepingu kehtivus, muutmine ja lõpetamine

* 1. Leping jõustub sõlmimisel. Tootetugede kehtivus on 24 kuud pärast asja vastuvõtmist.
  2. Lepingut muudetakse pooltevahelise kirjaliku kokkuleppega lepinguga samas vormis, arvestades riigihangete seaduses toodut.
  3. Kui mõni lepingu tingimus peaks osutuma osaliselt või täielikult kehtetuks või täitmisele mittepööratavaks, ei mõjuta see teiste lepingu tingimuste kehtivust ning lepingu ülejäänud tingimused jäävad kehtima ja täitmisele pööratavaks. Sel juhul võimalusel asendatakse kehtetu või täitmisele mittepööratav tingimus õiguslikult kehtiva tingimusega, mis on sisult võimalikult lähedane poolte kavatsustele ja kehtetu tingimuse majanduslikule mõjule.
  4. Tellija võib lepingu igal ajal sõltumata põhjusest lõpetada, teatades sellest kirjalikku taasesitamist võimaldavas vormis ette 30 päeva. Lepingu lõpetamine vabastab pooled käesoleva lepinguga sätestatud kohustuste täitmisest.
  5. Tellijal on õigus leping ühepoolselt etteteatamistähtaega järgimata üles öelda või sellest taganeda, kui täitja on oluliselt lepingut rikkunud või juhul, kui täitja:
     1. suhtes on algatatud pankrotimenetlus;
     2. pankrot on välja kuulutatud;
     3. varad arestitakse;
     4. finantsseisund halveneb tellija põhjendatud hinnangul oluliselt ja see muudab lepingu nõuetekohase täitmise vähetõenäoliseks.
  6. Lepingu lõppemisel mistahes alusel ja põhjusel on täitja kohustatud tellijale üle andma kogu lepinguga seotud informatsiooni ja dokumentatsioon (nii digitaalselt kui paberkandjal, samuti informatsiooni, mida ei ole salvestatud eelnimetatud infokandjatele). Üleantav info ja dokumentatsioon peab olema süstematiseeritud. Täitja on kohustatud andma ammendavad selgitused eelkirjeldatud informatsiooni haldamise ja kasutamise kohta, tehes seda tellija nõudmisel kirjalikult.

# Teadete edastamine ja kontaktisikud

* 1. Teadete edastamine toimub üldjuhul e-posti teel, lähtudes kodukorra tingimustest selle olemasolul. E-posti teel, sh digitaalselt allkirjastatud dokumentide, saatmise korral loetakse teade kättesaaduks kohale jõudmise teates märgitud kellaajal või e-kirjas näidatud saatmise kellaajal.
  2. Juhul, kui teate edastamisel on olulised õiguslikud tagajärjed, peab teade olema edastatud digiallkirjastatult poole allkirjaõigusliku isiku poolt. Informatiivset teadet võib edastada ka telefoni teel. Informatiivseks loetakse teade, millega ei kaasne õiguslikke tagajärgi.
  3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 kalendripäeva.
  4. Tellija kontaktisik(ud) on: \_\_, telefon \_\_, e-post: [\_\_](mailto:urmo.lihten@tehik.ee) või tema asendaja;
  5. Täitja kontaktisik(ud) on: …, …., telefon … e-post: …. või tema asendaja;
  6. Kontaktisikute pädevuses on anda teisele poolele vajaliku informatsiooni ja juhiseid oma pädevuse piires, anda nõusolek meeskonnaliikme vahetamiseks, kontrollida teostatud lepingu kvaliteeti, anda lepingu ese üle ja võtta vastu ning allkirjastada akt.
  7. Kontaktisiku muutumisest teavitab pool kirjalikult teist poolt viivitamatult.

# Lõppsätted

* 1. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju Maakohtule.
  2. Lepingule kohaldub Eesti õigus.
  3. Lepinguga reguleerimata küsimustes või olukorras, kus mõni lepingu säte on vastuolus seadusega, lähtutakse Eesti Vabariigis kehtivast seadusandlusest.

# Lisad (ei allkirjastata)

* 1. Lisa 1 – Tehniline kirjeldus;
  2. Lisa 2 – Pakkumus.

# Poolte allkirjad

**Tellija: Täitja:**

/allkirjastatud digitaalselt / /allkirjastatud digitaalselt /

1. Välisriigi pakkujad võivad esitada arve pdf-vormingus aadressil [rmp@tehik.ee](mailto:rmp@tehik.ee), kui e-arve esitamine ei ole võimalik. [↑](#footnote-ref-1)
2. Euroopa Parlamendi ja Nõukogu määrus nr (EL) 2016/679. [↑](#footnote-ref-2)